Njemački jezik, četvrtak, 4.11.2021., Am Morgen vor der Schule

Dragi trećaši!

Evo nas ponovno zajedno, ali u našoj Virtualnoj učionici.

Danas ćemo ponoviti i uvježbati ono što smo prošli sat učili, a to su jutarnje aktivnosti prije škole.

Nadam se da ste se registrirali na Mozzawebu prema uputama na kraju udžbenika i upisali aktivacijski kod koji ste dobili uz udžbenik, kako bi mogli rješavati zadatke u digitalnom udžbeniku. Ako još niste, napravite to uz pomoć vaših roditelja, inače nećete moći odraditi sljedeće zadatke.

Dakle, u Mozzawebu otvorite digitalni udžbenik na str. 22. i uradite zadatke.

1. zadatak: Lijevo imate oznaku glazbene note. Pritisnite tu oznaku i još jednom poslušajte rečenice 1.-10. i nakon toga ih samostalno pročitajte.
2. zadatak: Na oznaci crvene ploče i olovke imate digitalne zadatke pa riješite barem neke od njih. Tu možete i provjeriti točnost, kako smo to na satu radili.
3. Zadatak: Na oznaci fotografskog aparata imate slike, pa usmeno imenujte te sličice.
4. Zadatak: Na str. 23. na oznaci glazbene note poslušajte i zaokružite točnu radnju (slika duha).

Nadam se da se vidimo uskoro u našoj pravoj učionici!

Lijep pozdrav od učiteljice!